Bukantės koplyčia
55°58′49″š. pl. 21°44′42″r. ilg.﻿ / ﻿55.980226°š. pl. 21.745136°r. ilg.﻿ / 55.980226; 21.745136 Bukantės koplyčia – koplyčia, stovinti Plungės rajone, Šateikių seniūnijoje, Vydeikių kaime, 9 km į šiaurės vakarus nuo Plungės, netoli kelio  169  Skuodas–Plungė  (200 m į šiaurės rytus), ant ten esančio alkakalnio. Nuo plento prie alkakalnio veda keliukas per paplentės sodybos kiemą (ties autobusų stotele). Manoma, kad į šią koplyčią, pastatytą apie 1860–1863 m,, dažnai atbėgdavo ir Julija Beniuševičiūtė – būsimoji rašytoja Žemaitė (1845–1921). Jos memorialinė sodyba-muziejus, buvusi Bukantės dvaro sodyba, yra už 1 km į šiaurės rytus (tiesiai). Iš plento į Žemaitės sodybą veda lankytino objekto rodyklės žvyrkeliu apie 3 km. Bukantės koplyčia nuo 1992 m. įtraukta į LR Kultūros vertybių registrą. Koplyčią aptarnauja Šateikių Šv. evangelisto Morkaus parapija.